אלנה מיילס

אלנה מיילס (באנגלית: Alannah Myles; נולדה ב-25 בדצמבר 1958) היא זמרת, זמרת-יוצרת ושחקנית קנדית, הידועה בעיקר בזכות להיטה "Black Velvet", שהפך לאחד מהשירים המצליחים ביותר במאה ה-20. השיר כבש את פסגת מצעד הבילבורד הוט 100, ודורג כאחד מהשירים המצליחים ביותר בכל הזמנים על פי בילבורד.

אלבום הבכורה שלה Alannah Myles, יצא לאור בשנת 1989 ונמכר במיליוני עותקים ברחבי העולם.

ביוגרפיה
מיילס נולדה כאלאנה ביילס בחג המולד של שנת 1958 בטורונטו, אונטריו. היא בתו של ויליאם דאגלס ביילס, שהיה חלוץ בענף השידור הקנדי ונכנס להיכל התהילה של קנדה בשנת 1997. ביילס שחיה עם הוריה באונטריו, בילתה את ילדותה בהלחנה ולמידת מוזיקה.

מיילס החלה לכתוב שירים בסביבות גיל 9 והופיעה בקבוצת כתיבת השירים בפסטיבל המוזיקה קיווניס בטורונטו בגיל 12.

קריירה
בגיל 18 החלה להופיע בתור אמנית סולו בדרום אונטריו ובסופו של דבר פגשה את כריסטופר וורד, אמן הקלטות וכותב שירים מטעם וורנר מיוזיק גרופ. בעזרתו של וורד, הקימה להקה משלה וביצעה גרסאות כיסוי לשירי רוק ובלוז, תוך שיצרה חומרים מוזיקליים משלה. באמצע שנות ה-20 לחייה, וורד והיא שיתפו פעולה עם דייוויד טייסון במהלך הפקת אלבום הבכורה שלה, Alannah Myles. היא הופיעה בפרק בתוכנית הטלוויזיה "הילדים מרחוב דגראסי" משנת 1984, בו גילמה את תפקיד הזמרת והאם החד הורית והופיעה בכמה משדרי טלוויזיה וקולנוע כמנחה ושחקנית לפני שהפכה למוזיקאית.

מיילס שינתה את שם משפחתה מביילס בגיל 19. בתחילת שנת 1989, יצא לבסוף אלבום הבכורה שלה, Alannah Myles. הסינגל הראשון מתוכו "Love Is" הפך ללהיט בינלאומי והתברג במצעד סוף השנה של ה-ARIA. איגוד תעשיית ההקלטות האוסטרלי העניק לו את תואר הזהב, על מכירות של למעלה מ-35,000 עותקים. הסינגל השני "Black Velvet", יצא לאור ביולי 1989 בקנדה והפך לאחד מהשירים המצליחים ביותר במאה ה-20. השיר כבש את פסגת מצעד הבילבורד הוט 100 ועשרות פסגות מצעדים נוספים כדוגמת מצעדי הפזמונים שבשווייץ, נורווגיה, ושוודיה. השיר דורג בעשרות מצעדי סוף שנה בניו זילנד, אוסטריה, ארצות הברית, ואוסטרליה. בשנת 1991, זכתה בפרס גראמי בקטגוריית "ביצוע סולו הרוק הווקאלי הטוב ביותר - אישה", על להיטה "Black Velvet".

לאחר הצלחת אלבומה הראשון, הוציאה את אלבומה השני, Rockinghorse. הסינגל המוביל מתוכו "Song Instead of a Kiss", כבש את פסגת מצעד קנדה הוט 100, ודורג כשיר השלישי המצליח ביותר במדינה בשנת 1992. הצלחת השיר הייתה לטווח הארוך, מה שהוביל אותו להיכלל גם ברשימות סוף השנה שפורסמו בשנת 1993. האלבום עצמו נמכר בלמעלה מ-200,000 עותקים בקנדה, דבר שאושר על ידי איגוד תעשיית ההקלטות הקנדי. אלבומה השלישי A-lan-nah, זכה להצלחה בעיקר בשווייץ, וקנדה. בשנת 1997, הוציאה את אלבומה הרביעי A Rival, שזכה להצלחה בעיקר בקנדה גם כן.

בעקבות הלהיטים הרבים שהוציאה מיילס, הוחלט כי היא תוציא אלבום אוסף בשם The Very Best Of, בו יאוגדו מיטב להיטיה. בשנת 2001, הוציאה אלבום אוסף נוסף, Myles & More: The Very Best Of. באוגוסט 2007, הוציאה מיני-אלבום בשם Elvis Tribute EP. בשנת 2009, הוציאה אלבום שנושא את שמו של להיטה הגדול ביותר, Black Velvet. לבסוף, הוציאה בשנת 2014 את אלבומה השישי, .

 דיסקוגרפיה 
 אלבומי אולפן 
 1989: Alannah Myles
 1992: Rockinghorse
 1995: A-lan-nah
 1997: A Rival
 2009: Black Velvet
 2014: 

פרסים ומועמדויות

 שנה  פרס  מועמדות  קטגוריה  תוצאה 1990 פרסי ג'ונו Alannah Myles אלבום השנה  עצמה הזמרת המבטיחה ביותר של השנה  המלחינה הטובה ביותר  המפיקה הטוב ביותר  "Love Is" סינגל השנה  "Black Velvet"  פרסי הווידאו קליפים של MTV הקליפ הטוב ביותר של אישה  האמן החדש הטוב ביותר  1991 פרסי גראמי ביצוע סולו הרוק הווקאלי הטוב ביותר - אישה  פרסי ג'ונו עצמה הבדרנית הקנדית של השנה  1993 המפיקה הטוב ביותר  "Song Instead of a Kiss"סינגל השנה  פרסי גראמי Rockinghorse ביצוע סולו הרוק הווקאלי הטוב ביותר - אישה  1994 פרסי ג'ונו אלבום השנה  עצמה הביצוע הווקאלי הטוב ביותר - אישה  1997 

קישורים חיצוניים



 הערות שוליים 

קטגוריה:זוכות פרס גראמי
קטגוריה:זוכי פרס גראמי
קטגוריה:זמרות-יוצרות קנדיות
קטגוריה:זמרות רוק
קטגוריה:שחקניות קולנוע וטלוויזיה קנדיות
קטגוריה:אמניות אטלנטיק רקורדס
קטגוריה:משתתפי מלודיפסטיבלן 2005
קטגוריה:קנדיות שנולדו ב-1958
קטגוריה:קנדים שנולדו ב-1958